Saya mau tau Gambaran dari Bunga bangkai. Jelaskan dalam bahasa melayu

Tumbuhan ini memiliki dua fasa dalam kehidupannya yang muncul secara bergilir iaitu fasa vegetatif dan fasa generatif. Dalam fasa vegetatif, daun dan batang semunya muncul. Tingginya dapat mencecah 6 m. Setelah beberapa tahun, organ vegetatif ini layu dan umbinya dorman. Apabila makanan dalam umbi mencukupi dan kitarannya cukup, bunga majmuknya akan muncul. Apabila jumlah makanan kurang pula daunnya tumbuh kembali.

Bunganya sangat besar dan tinggi, berbentuk seperti lingga (sebenarnya adalah tongkol bunga atau spadix) yang dikelilingi oleh seludang bunga yang juga berukuran besar. Bunganya berumah satu dan protogini iaitu bunga betina matang terlebih dahulu, lalu diikuti oleh bunga jantan, sebagai tindak balas untuk mencegah pendebungaan sendiri.

Hingga tahun 2005, rekod bunga tertinggi dipegang oleh Kebun Raya Bonn, Jerman yang menghasilkan bunga setinggi 2.74 m pada tahun 2003. Pada 20 Oktober 2005, bunga mekar dengan ketinggian 2.91 m di Taman Botani dan Haiwan Wilhelma, Stuttgart, juga di Jerman. Namun demikian, Kebun Raya Cibodas, Indonesia mendakwa bahawa bunga yang mekar di sana mencapai ketinggian 3.17m pada tahun 2003.

Bunga akan mekar untuk sekitar seminggu, kemudian layu. Bunga yang didebungakan akan membentuk buah berwarna merah dengan biji pada bahagian bekas pangkal bunga. Biji benih ini dapat ditanam. Setelah bunga masak, seluruh bahagian generatifnya layu. Pada saat itu umbi mengempis dan dorman. Apabila mendapat cukup air, tunas daun akan tumbuh dan fasa vegetatif berulang kembali.